Nafarroako Parlamentuko Mahaiak, 2021eko abenduaren 13an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea osasungintzako itxarote-zerrendak kudeatzeko politikari buruz Cristina Ibarrola Guillén andreak aurkezturiko interpelazioa.

**2.** Interpelazio hori Osoko Bilkuran izapidetzea.

**3.** Nafarroako Parlamentuko Aldizkari Ofizialean argitara dadin agintzea.

Iruñean, 2021eko abenduaren 13an

Lehendakaria: Unai Hualde Iglesias

INTERPELAZIOAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikita dagoen Cristina Ibarrola Guillén andreak, Legebiltzarreko Erregelamenduan ezarrita dagoenaren babesean, honako interpelazio hau aurkezten dio Gobernuari, osasungintzako itxarote-zerrendak kudeatzeko politikari buruzkoa, Osoko Bilkuran eztabaidatzeko.

Pandemian zehar, lehen kontsultarako, kirurgiarako eta hurrengo kontsultetarako batez besteko itxaronaldirik okerrenetara ailegatu gara Nafarroan. Jakin nahi dugu ea Osasun Departamentuak zer politika ezarri nahi dituen epe motzera nahiz epe ertain eta luzera, osasun arloan itxaron beharreko denborak murrizteko.

Iruñean, 2021eko azaroaren 30ean

Foru parlamentaria: Cristina Ibarrola Guillén